section_heading: Djelo
paragraph_text: Pachelbela se za života, ali i poslije, smatralo jednim od najvećih i najnaprednijih njemačkih glazbenika, pripadnika naraštaja koji su prethodili J. S. Bachu i G. F. Händelu, koji je znatno pridonio izgradnji stila njemačkog glazbenoga baroka punoga retoričkih i opisnih figura. Danas je široko poznat po svojem kanonu za tri violine i continuo (Pachelbelov kanon).